
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2595 

15 Οκτωβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός τρόπου πληρωμής των δαπανών δημο¬ 
σίων επενδύσεων από τους λογαριασμούς των 


έργων που τηρούνται στην Τράπεζα της Ελλά¬ 
δος μέσω ηλεκτρονικών εντολών. 1 

Πρόσληψη επικουρικού προσωπικού στο Θεραπευ¬ 
τήριο Χρονιών Παθήσεων Λεχαινών. 2 

Εκχώρηση αρμοδιοτήτων του Ο.Π.Ε.Κ.Ε.Π.Ε. ως Ορ¬ 
γανισμού Πληρωμών στο πλαίσιο διαχείρισης του 


Ε.Γ.Τ.Α.Α. στην Ειδική Υπηρεσία Εφαρμογής ΠΑΑ 


Ανταγωνιστικότητα του Διοικητικού Τομέα Κοι¬ 
νοτικών Πόρων και Υποδομών του Υπουργείου 

Αγροτικής Ανάπτυξης και Τροφίμων. 3 

Εξαίρεση από την αναστολή άσκησης του λειτουρ¬ 
γήματος του Δικηγόρου. 4 


Καθορισμός ωρών εισόδου κοινού στην υπηρεσία 
μιας στάσης της Δ/νσης Αστικής Κατάστασης, 
Μετανάστευσης και Κοινωνικών Υποθέσεων Νο¬ 
τίου Αιγαίου στη Ρόδο, του Γραφείου Αδειών Δια¬ 
μονής Κω και του Τμήματος Α.Κ.Μ. και Κ.Ε. Κυκλά¬ 
δων της Δ/νσης Α.Κ.Μ και Κ.Υ Νοτίου Αιγαίου.... 5 


ΑΠΟΦΑΣΕΙ Σ 

Αριθμ. 44009/ΔΕ 5154 (1) 

Καθορισμός τρόπου πληρωμής των δαπανών δημοσίων 
επενδύσεων από τους λογαριασμούς των έργων που 
τηρούνται στην Τράπεζα της Ελλάδος μέσω ηλε¬ 
κτρονικών εντολών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: α) του δευτέρου εδαφίου του άρθρου 
2 του ν. 2212/1952 «Περί αναγραφής εις τον Κρατικόν 
Προϋπολογισμόν από του οικονομικού έτους 1952-53 
και εφεξής πιστώσεων δια δαπάνας προβλεπόμενας 
υπό Συμβάσεων Έργου Δ.Ο.Σ. και Ο.Κ.Α. εις βάρος των 
κεφαλαίων της Ανασυγκροτήσεως» (Α' 266) 
β) των άρθρων 7, 42 και 54-59 του ν. 2362/1995 «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (Α' 247), όπως ισχύουν 


γ) των άρθρων 3 και 28 παρ. 2 του Ν. 3979/2011 «Για την 
ηλεκτρονική διακυβέρνηση και λοιπές διατάξεις» (Α' 138), 

δ) του Π.Δ. 136/98 «Περιορισμοί έκδοσης Χρηματικών 
Ενταλμάτων Προπληρωμής και Ευθύνης Υπολόγων» 
(Α' 107), 

ε) του άρθρου 90 του Κώδικα ο οποίος κυρώθηκε με 
το πρώτο άρθρο του Π.Δ. 63/2005 για την κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα (Α' 98), 

στ) του Π.Δ. 178/2000 (Α' 165) «Οργανισμός του Υπουρ¬ 
γείου Εθνικής Οικονομίας», όπως τροποποιήθηκε και 
ισχύει, 

ζ) του Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων», όπως έχει τροποποιη¬ 
θεί και ισχύει, (Α' 221) 

η) του Π.Δ. 118/2013 «Τροποποίηση του π.δ. 85/2012 
(Α' 141) - Ίδρυση Υπουργείου Υποδομών, Μεταφορών 
και Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(Α' 152) 

θ) του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, αναπληρωτών Υπουργών και 
Υφυπουργών» (Α' 153). 

ι) της παρ. 13 του άρθρου 14 του ν. 3614/2007 «Διαχείρι¬ 
ση, έλεγχος και εφαρμογή αναπτυξιακών παρεμβάσεων 
για την προγραμματική περίοδο 2007-2013 (Α' 267) όπως 
αυτή προστέθηκε με το άρθρο 21 παρ. 3 του Ν. 4111/2013 
(Α' 18). 

2. Τις υπ’ αριθμ. 25812/19.6.52, 21356/12.3.50 (Β 75/53), 
32965/23.5.53 (Β 128), 39410/30.6.53 (Β 167), 502Θ2/ΛΟ 
607/16.12.59, 41891/λο 935/14.11.60 (Β 485), 61029/ΛΟ 
393/23.12.64 (Β 118/65) και 72589/ΛΟ 467/27.12.65 (Β 6/66) 
«περί συμπληρώσεως του τρόπου ενεργείας πληρωμών 
δημοσίων επενδύσεων κ,λπ...» κοινές υπουργικές απο¬ 
φάσεις των Υπουργών Συντονισμού και Οικονομικών. 

3. Την υπ’ αριθμ. Υ48/9.7.2012 απόφαση του Πρωθυ¬ 
πουργού «καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

4. Τον υπ’ αριθμ. 51123/ΔΕ8838/24.11.11 οδηγό χρήσης 
Πληροφοριακού Συστήματος Παρακολούθησης Πληρω¬ 
μών και Οφειλών Δημοσίων Επενδύσεων (Π.ΣΥ.Π.Π.ΟΔΈ). 

5. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού. 

6. Την ανάγκη εκσυγχρονισμού των πληρωμών δαπα¬ 
νών του ΠΔΕ και διασφάλισης του δημοσίου συμφέρο¬ 
ντος με την εισαγωγή σύγχρονων μεθόδων εκτέλεσης 
πληρωμών, όπως μέσω ηλεκτρονικών εντολών, η οποία 
αφενός εξασφαλίζει ταχύτητα, αφετέρου καταργεί 
την προσωπική επαφή μεταξύ εντολέα πληρωμής και 
δικαιούχου αυτής, εξέλιξη η οποία έχει ιδιαίτερη σημα¬ 
σία εν όψει της προβλεπόμενης από το Μνημόνιο κατάρ¬ 
γησης του υπολόγου φυσικού προσώπου, αποφασίζουμε: 

Ορίζουμε τον τρόπο διενέργειας των πληρωμών δαπα¬ 
νών του Προγράμματος Δημοσίων Επενδύσεων (ΠΔΕ) σε 
βάρος των οικείων τριτοβάθμιων ειδικών λογαριασμών 
δημόσιων επενδύσεων που τηρούνται στην Τράπεζα 
της Ελλάδος ως εξής: 

Άρθρο 1 

Πεδίο εφαρμογής 

Ο τρόπος πληρωμής δαπανών δημοσίων επενδύσεων 
που θεσπίζεται με την παρούσα εφαρμόζεται και αντικα¬ 
θιστά όλους τους άλλους τρόπους πληρωμής των ανω¬ 
τέρω δαπανών, από την 1.1.2015. Πληρωμές με άλλους 
τρόπους μετά τη ημερομηνία αυτή (επιταγές, έγγραφα, 
κ.λπ.) διενεργούνται μόνο για την χορήγηση προκαταβο¬ 
λών και την πληρωμή των δαπανών εξωτερικού χωρίς 
χρονικό περιορισμό καθώς και σε εξαιρετικές περιπτώ¬ 
σεις οι οποίες καθορίζονται με όμοια απόφασή μας. 

Άρθρο 2 

Τρόπος πληρωμής δαπανών δημόσιων επενδύσεων 

1. Η πληρωμή των δαπανών του ΠΔΕ πραγματοποιεί¬ 
ται μέσω ηλεκτρονικών εντολών, και ειδικότερα με την 
καταβολή του εντελλόμενου χρηματικού ποσού με χρή¬ 
ση τεχνολογιών πληροφορικής και επικοινωνιών (ΤΠΕ), 
παρεχομένου προς τούτο σχετικού αποδεικτικού. Κάθε 
ηλεκτρονική εντολή αποτελεί για την Τράπεζα της Ελ¬ 
λάδος εντολή πληρωμής και εκτελείται αυτόματα χωρίς 
παρεμβάσεις. 

Η εντολή δίνεται από τον υπάλληλο του δημοσίου που 
έχει οριστεί υπόλογος διαχειριστής του λογαριασμού 
του έργου ή από εξουσιοδοτημένο προς τούτο υπάλ¬ 
ληλο της αρμόδιας οικονομικής υπηρεσίας ή από το 
αρμόδιο προς τούτο εξουσιοδοτημένο εκπρόσωπο του 
οικείου νομικού προσώπου ή οργανισμού ή επιχείρησης 
(για τις ανάγκες της παρούσας υπεύθυνοι λογαριασμού). 

Η πληρωμή των δικαιούχων διενεργείται σε βάρος 
των ειδικών τριτοβάθμιων λογαριασμών δημοσίων 
επενδύσεων που τηρούνται στην Τ ράπεζα της Ελλάδος 
για κάθε εκτελούμενο έργο. Την αποκλειστική ευθύνη 
για την πληρωμή των διακαιούχων εντός του προβλε- 
πόμενου χρόνου (ν. 4152/13, Α 107, παρ. Ζ υποπαρ. Ζ5 
«προσαρμογή της Ελληνικής νομοθεσίας στην οδηγία 
2011/7/ΕΕ του Ευρωπαϊκού Κοινοβουλίου»), το σύνολο 
των ελέγχων για την πληρότητα των δικαιολογητικών 
και την τήρηση της προβλεπόμενης διαδικασίας έχει ο 
υπόλογος διαχειριστής του οικείου λογαριασμού έργου 
ή τα αρμόδια όργανα της οικείας οικονομικής υπηρεσίας 
ενώ για την ορθή έκδοση - αποστολή της ηλεκτρο¬ 
νικής εντολής ευθύνεται ο υπεύθυνος λογαριασμού. 
Ο δικαιούχος της πληρωμής δηλώνει στον υπόλογο - 
διαχειριστή τον αριθμό του τραπεζικού λογαριασμού 


του σε μορφή ΙΒΑΝ προσκομίζοντας σχετικά αποδεικτι¬ 
κά στοιχεία (αντίγραφο βιβλιαρίου ή άλλο αντίστοιχο 
έγγραφο της οικείας τράπεζας). 

2. α. Για τη διακίνηση των ηλεκτρονικών εντολών της 
προηγούμενης παραγράφου απαιτείται υποχρεωτικά 
η τήρηση των προβλεπόμενων όρων ασφαλείας και η 
πιστοποίηση και επιβεβαίωση της ταυτότητας του υπεύ¬ 
θυνου λογαριασμού (αυθεντικοποίηση, όπως ορίζεται 
στο άρθρο 3 του ν. 3979/2011) στο Πληροφοριακό Σύστη¬ 
μα Παρακολούθησης Πληρωμών και Οφειλών Δημοσίων 
Επενδύσεων (Π.ΣΥ.Π.Π.Ο.Δ.Ε.) μέσω του οποίου διακινού- 
νται οι ηλεκτρονικές εντολές. Οι υπεύθυνοι λογαριασμού 
πιστοποιούνται ως χρήστες στο πληροφοριακό σύστημα 
του ΠΔΕ χορηγουμένου προς τούτο ειδικού κωδικού 
πρόσβασης βάσει καταστάσεων που αποστέλλονται 
ηλεκτρονικά στη Διεύθυνση Δημοσίων Επενδύσεων 
(ΔΔΕ) του Υπουργείου Ανάπτυξης και Ανταγωνιστικό¬ 
τητας από τον αρμόδιο Διαχειριστή Οφειλών του Φορέα 
χρηματοδότησης, όπως αυτός ορίζεται στον οδηγό χρή¬ 
σης του Π.ΣΥ.Π.Π.Ο.Δ.Ε. Οι αποστελλόμενες καταστάσεις 
επικαιροποιούνται με όλες τις τυχόν μεταβολές που 
πραγματοποιούνται κατά τη διάρκεια του έτους (νέοι 
ορισμοί ή αντικατάσταση υπολόγων-διαχειριστών ή εκ¬ 
προσώπων, κ.λπ.). 

β. Επιβεβαίωση της ταυτότητας του υπεύθυνου λο¬ 
γαριασμού πραγματοποιείται και από την Τράπεζα της 
Ελλάδος με την αυτοπρόσωπη προσέλευσή του και 
κατάθεση των εγγράφων, που καθορίζονται από την 
Τράπεζα, η οποία στη συνέχεια αποστέλλει ηλεκτρο¬ 
νικά επιβεβαίωση των στοιχείων των ανωτέρω για το 
συγκεκριμένο λογαριασμό. 

3. Απαραίτητη προϋπόθεση για την εκτέλεση των 
ηλεκτρονικών εντολών είναι η εξασφάλιση από τους 
υπεύθυνους λογαριασμού της αντιστοίχησης κάθε δε- 
κατετραψήφιου κωδικού έργου στο ΠΔΕ (ενάριθμοι), με 
ένα διακριτό τραπεζικό λογαριασμό στην Τράπεζα της 
Ελλάδος, πλην της περίπτωσης μεταφοράς χρηματοδό¬ 
τησης άνευ υπολόγου σε λογαριασμό άλλης τράπεζας. 
Είναι δυνατόν σε έναν ενάριθμο να αντιστοιχούν πε¬ 
ρισσότεροι του ενός τραπεζικοί λογαριασμοί όχι όμως 
και το αντίστροφο (σύνδεση περισσοτέρων του ενός 
ενάριθμων με ένα τραπεζικό λογαριασμό). 

4. Σε κάθε περίπτωση η έκδοση της ηλεκτρονικής 
εντολής εξακολουθεί να πραγματοποιείται με βάση τα 
δικαιολογητικά, τα οποία απαιτούνται για την πληρωμή 
και προβλέπονται από τις ισχύουσες διατάξεις για τις 
πληρωμές των έργων του Προγράμματος Δημοσίων 
Επενδύσεων. 

5. α Οι ηλεκτρονικές εντολές εκδίδονται για το χρη¬ 
ματικό ποσό που αντιπροσωπεύουν τα υποβαλλόμενα 
δικαιολογητικά, με την επιφύλαξη των διατάξεων του 
άρθρου 28 του ν. 3943/2011 (Α' 66) όπως ισχύει. 

β. Σε περίπτωση έκδοσης βεβαίωσης οφειλής κατά τις 
ανωτέρω διατάξεις, τα προς απόδοση ποσά παρακρα- 
τούνται πριν από την έκδοση της εντολής πληρωμής 
με την επιφύλαξη των διατάξεων του άρθρου 14 παρ. 3 
του ν. 3614/2007. Τα σχετικά γραμμάτια είσπραξης επι¬ 
συνάπτονται απαραίτητα στα δικαιολογητικά που υπο¬ 
βάλλονται για την πληρωμή του δικαιούχου. 

Άρθρο 3 

Λοιπές Λεπτομέρειες εφαρμογής 

1. Οι υπεύθυνοι λογαριασμού που εκδίδουν ηλεκτρονι¬ 
κές εντολές για έργα του ΠΔΕ, ευθύνονται αποκλειστικά 

για την πληρότητα, εγκυρότητα, νομιμότητα, κανονικό¬ 
τητα, ακρίβεια και επικαιροποίηση των πληροφοριών, 
που τηρούνται στο ηλεκτρονικό σύστημα μέσω του 
οποίου πραγματοποιούνται οι ηλεκτρονικές πληρωμές. 

2. Η Τράπεζα της Ελλάδος ευθύνεται για την ασφά¬ 
λεια των πληροφοριών, των δεδομένων και των ηλε¬ 
κτρονικών εγγράφων που καταχωρεί, τηρεί, διακινεί ή 
με οποιονδήποτε τρόπο διαχειρίζεται σε σχέση με τις 
πληρωμές για έργα του ΠΔΕ, καθώς και για την ασφά¬ 
λεια των υπηρεσιών που παρέχει κατά την εκτέλεση 
των ηλεκτρονικών εντολών που υποδέχεται. 

3. Για την εκτέλεση της ηλεκτρονικής εντολής κατα- 
χωρούνται στο πληροφοριακό σύστημα του Προγράμ¬ 
ματος Δημοσίων Επενδύσεων από τον υπεύθυνο λογα¬ 
ριασμού οι πληροφορίες που αφορούν στο παραστατικό 
σε εξόφληση του οποίου πραγματοποιείται η πληρωμή 
και ειδικότερα το επώνυμο / επωνυμία του δικαιούχου 
(φυσικό ή νομικό πρόσωπο) και ο Αριθμός Φορολογι¬ 
κού Μητρώου(ΑΦΜ), το τραπεζικό ίδρυμα, ο αριθμός 
λογαριασμού του δικαιούχου σε μορφή ΙΒΑΝ, το ποσό, 
η ημερομηνία της εντολής, κ.λπ. Όπου στις κείμενες 
διατάξεις απαιτείται ως δικαιολογητικό της δαπάνης 
το αντίγραφο της επιταγής νοείται εφεξής το αντίγρα¬ 
φο του αποδεικτικού καταχώρησης της ηλεκτρονικής 
εντολής. Οι πληροφορίες που αφορούν στα στοιχεία 
του λογαριασμού του δικαιούχου αποστέλλονται μέσω 
του συστήματος Διεπαφών, που λειτουργεί στην Τρά- 
πεζα της Ελλάδος για την εξυπηρέτηση ηλεκτρονικών 
εντολών πληρωμής οι οποίες αποστέλλονται από τα 
αρμόδια όργανα / φορείς μέσω ειδικά γραμμογραφη- 
μένων αρχείων. 

4. Ο υπεύθυνος λογαριασμού λαμβάνει από την Τράπε¬ 
ζα της Ελλάδος ηλεκτρονική επιβεβαίωση ολοκλήρωσης 
της συναλλαγής, η οποία περιλαμβάνει τα αναλυτικά 
στοιχεία της χρέωσης του λογαριασμού του έργου, το 
ποσό της καταβολής και το χρόνο κατά τον οποίο ολο¬ 
κληρώθηκε η συναλλαγή (χρονοσήμανση σε επίπεδο 
ημέρας), σύμφωνα με τις προδιαγραφές λειτουργίας 
του συστήματος των Διεπαφών. Τα στοιχεία αυτά είναι 
διαθέσιμα στο πληροφοριακό σύστημα του ΠΔΕ και η 
εκτύπωσή τους επέχει θέση επιβεβαίωσης της πληρω¬ 
μής (οχίΓδίΙ τραπεζικής συναλλαγής). 

5. Εάν η ηλεκτρονική πληρωμή δεν καταστεί επιτυχής 
ή δεν ολοκληρωθεί κατά το πρώτο επίπεδο ελέγχων 
σύμφωνα με τα οριζόμενα στις προδιαγραφές λειτουρ¬ 
γίας του συστήματος των Διεπαφών, η Τράπεζα της 
Ελλάδος ενημερώνει το πληροφοριακό σύστημα του 
ΠΔΕ μέσω ειδικού ηλεκτρονικού αρχείου επιβεβαίωσης 
παραλαβής. Στη συνέχεια εάν η ηλεκτρονική πληρωμή 
δεν ολοκληρωθεί για οποιονδήποτε λόγο η Τράπεζα της 
Ελλάδος ενημερώνει, το πρωί της επόμενης εργάσιμης 
ημέρας, το πληροφοριακό σύστημα του ΠΔΕ μέσω ει¬ 
δικού ηλεκτρονικού απαντητικού αρχείου για τον λόγο 
της μη ολοκλήρωσης της συναλλαγής. Ο υπεύθυνος 
λογαριασμού ενημερώνεται από το σύστημα του ΠΔΕ 
για την αδυναμία ολοκλήρωσης της συγκεκριμένης ηλε¬ 
κτρονικής πληρωμής και για τους λόγους αυτής. 

Αρθρο 4 

Μεταβατικές διατάξεις 

Από τη δημοσίευση της παρούσας και μέχρι την 
31.12.2014 οι πληρωμές διενεργούνται εναλλακτικά και 
με χρήση επιταγών ή εγγράφων κατά την ισχύουσα 
μέχρι σήμερα διαδικασία. 


Άρθρο 5 

Έναρξη Ισχύος - Καταργούμενες διατάξεις 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως καταργουμένης κάθε 
άλλης διάταξης που ορίζει διαφορετικά, όσον αφορά 
στις πληρωμές των έργων του Προγράμματος Δημο¬ 
σίων Επενδύσεων από τους οικείους τριτοβάθμιους λο¬ 
γαριασμούς που τηρούνται στην Τράπεζα της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθμ. Οικ. Δ30/32796/998 (2) 

Πρόσληψη επικουρικού προσωπικού στο Θεραπευτή¬ 
ριο Χρονιών Παθήσεων Λεχαινών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 10 του Ν. 3329/2005 (ΦΕΚ 
81/Α72005), όπως έχει τροποποιηθεί με το τρίτο άρθρο 
του Ν. 3527/2007 (ΦΕΚ 25/Α72007) και το άρθρο 5 του 
Ν. 3868/2010 (ΦΕΚ 129/Α72010), σε συνδυασμό με την 
παρ. 6 του άρθρου 11 του Ν. 3833/2010 και το άρθρο 45 
του Ν. 3918/11 (ΦΕΚ 31Α') και της παρ. 7 του άρθρου 56 
του Ν. 4075/12 (ΦΕΚ 89Α') και της παρ. 20Α του άρθρου 
ενάτου του Ν. 4057/2012 (ΦΕΚ 54/Α'). 

2. Τις διατάξεις του άρθρου 9 του Ν. 4052/2012 (ΦΕΚ 
41/Α712). 

3. Τις διατάξεις του Π.Δ. 86/2012 (ΦΕΚ 141/21.6.2012 
τ.Α') Διορισμός Υπουργών, Αναπληρωτών Υπουργών και 
Υφυπουργών. 

4. Τις διατάξεις του Π.Δ. 90/2012 (ΦΕΚ 144/5.7.2012 τ.Α') 
Διορισμός Υπουργού και Υφυπουργών. 

5. Τις διατάξεις του Π.Δ. 185/2009 Ανασύσταση του 
Υπουργείου Οικονομικών κ.λπ. (ΦΕΚ 213/Α'/2009). 

6. Τις διατάξεις του άρθρου 90 του κώδικα νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ 98/Α'/2005). 

7. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους Διατάκτες (Α' 194). 

8. Την υπ’ αριθμ. πρωτ. ΔΙΠΠ/Φ.ΕΓΚΡ.8/78/1191/20.9.2012 
εγκριτική απόφαση της Τριμελούς Επιτροπής του άρ¬ 
θρου 2 παρ. 1 της ΠΥΣ 33/2006 περί έγκρισης για την 
κίνηση διαδικασιών πρόσληψης, σύμφωνα με την οποία 
εγκρίθηκαν (274) θέσεις επικουρικό προσωπικό συνολι¬ 
κά, στις Μονάδες Κοινωνικής Φροντίδας. 

9. Την υπ’ αριθμ. Υ48/9.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών, Χρήστου Σταϊκούρα» (Β' 2105). 

10. Η υπ’ αριθμ. οικ.22365/97 (ΦΕΚ 1667/5.7.2013/τ.Β') 
απόφαση περί ανάθεσης αρμοδιοτήτων στον Υφυπουρ¬ 
γό Εργασίας, Κοινωνικής, Ασφάλισης και Πρόνοιας, Βα¬ 
σιλείου Κεγκέρογλου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Την υπ’ αριθμ. πρωτ. Δ30/οικ.28503/828/2.9.2013 από¬ 
φαση του Υφυπουργού Εργασίας, Κοινωνικής Ασφάλι¬ 
σης και Πρόνοιας για κατανομή (4) ατόμων στο Θερα¬ 
πευτήριο Χρονιών Παθήσεων Λεχαινών. 

12. Τις λειτουργικές ανάγκες του Θεραπευτήριου Χρο¬ 
νιών Παθήσεων Λεχαινών. 

13. Το γεγονός ότι η δαπάνη που προκαλείται 
(66.194,00 €) περίπου θα βαρύνει τις πιστώσεις του Προϋ¬ 
πολογισμού του ΘΧΠ Λεχαινών σύμφωνα με τις δια¬ 
τάξεις του Ν. 3329/2005 (άρθρο 10 παρ. 8), Ν. 3527/2007 
και Ν. 3868/2010 (άρθρο 5 παρ. 3). 

14. Το υπ’ αριθμ. πρωτ. 1657/13.8.2013 έγγραφο του 
ανωτέρω φορέα για τη δέσμευση των οικονομικών πι¬ 
στώσεων, αποφασίζουμε: 

Εγκρίνουμε την πρόσληψη 4 ατόμων επικουρικού προ¬ 
σωπικού με σχέση εργασίας ιδιωτικού δικαίου ορισμέ¬ 
νου χρόνου ανά κλάδο, ειδικότητα, φορέα και χρονική 
διάρκεια, στο Θεραπευτήριο Χρονιών Παθήσεων Λεχαι- 
νών, ως ακολούθως: 


Θεραπευτήριο Χρονιών Παθήσεων 
Λεχαινών 

ΘΕΣΕΙΣ 

ΧΡΟΝΙΚΗ 

ΔΙΑΡΚΕΙΑ 

ΔΕ ΒΟΗΘΩΝ ΝΟΣΟΚΟΜΩΝ 

2 

12 ΜΗΝΕΣ 

ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ 
ΠΡΟΣΩΠΙΚΟΥ-ΤΡΑΥΜΑΤΙΟΦΟΡΕΩΝ 

2 

12 ΜΗΝΕΣ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 8 Οκτωβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 1135/117489 (3) 

Εκχώρηση αρμοδιοτήτων του Ο.Π.Ε.Κ.Ε.Π.Ε. ως Ορ¬ 
γανισμού Πληρωμών στο πλαίσιο διαχείρισης του 
Ε.Γ.Τ.Α.Α. στην Ειδική Υπηρεσία Εφαρμογής ΠΑΑ 
Ανταγωνιστικότητα του Διοικητικού Τομέα Κοινοτι¬ 
κών Πόρων και Υποδομών του Υπουργείου Αγροτι¬ 
κής Ανάπτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 14 του Ν. 2637/1998 (ΦΕΚ Α' 200), 
όπως τροποποιήθηκε με την παρ. 18 του άρθρου 4 
του Ν. 2732/1999 (ΦΕΚ Α' 154), αντικαταστάθηκε με την 
παρ. 2 του άρθρου 24 του Ν. 2945/2001 (ΦΕΚ Α' 223) 
και τροποποιήθηκε με την παρ. 4 του άρθρου 15 του 
Ν. 3399/2005 (ΦΕΚ Α' 255) και την παρ. 1 του άρθρου 3 
του Ν. 3508/2006 (ΦΕΚ Α' 249). 
β) Του άρθρου 22 του Ν. 992/1979 (ΦΕΚ Α' 280). 
γ) Του Ν. 3614/2007 (ΦΕΚ Α' 267), «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007 - 2013», όπως ισχύει και 
ειδικότερα του άρθρου 36. 

δ) Του Ν. 3840/2010 (ΦΕΚ Α' 53), «Αποκέντρωση, απλο¬ 
ποίηση και ενίσχυση της αποτελεσματικότητας των δι¬ 


αδικασιών του Εθνικού Στρατηγικού Πλαισίου Αναφοράς 
(ΕΣΠΑ) 2007-2013 και άλλες διατάξεις» και ειδικότερα 
της παρ. 13 του άρθρου 7. 

ε) Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κωδικοποιή- 
θηκε με το άρθρο πρώτο του Π.Δ. 63/2005 (ΦΕΚ Α' 98). 

2. Την υπ’ αριθμ. 37501/4.3.2009 (ΦΕΚ Β' 485) κοινή 
απόφαση των Υπουργών Οικονομίας και Οικονομικών 
και Αγροτικής Ανάπτυξης και Τροφίμων, «Για τη μετα¬ 
φορά της Δημόσιας Δαπάνης στον Ο.Π.Ε.Κ.Ε.Π.Ε. για την 
πληρωμή των μέτρων του Π.Α.Α. και Ε.Π.Α.Λ. 2007-2013». 

3. Την υπ’ αριθμ. 324005/9.9.2008 (ΦΕΚ Β' 1886) κοινή 
απόφαση των Υπουργών Εσωτερικών, Οικονομίας και 
Οικονομικών και Αγροτικής Ανάπτυξης και Τροφίμων, 
«Αναδιάρθρωση, αρμοδιότητες και κατανομή προσω¬ 
πικού Ειδικών Υπηρεσιών του Υπουργείου Αγροτικής 
Ανάπτυξης και Τροφίμων για το πρόγραμμα της Αγρο¬ 
τικής Ανάπτυξης της Ελλάδας 2007-2013», όπως ισχύει 
κάθε φορά. 

4. Την υπ’ αριθμ. 11001/7.10.2011 (ΦΕΚ Β' 2427) κοινή 
απόφαση των Υπουργών Οικονομικών, Ανάπτυξης, Αντα¬ 
γωνιστικότητας και Ναυτιλίας, και Αγροτικής Ανάπτυξης 
και Τροφίμων, «Καθορισμός ενισχύσεων και διαδικασιών 
στο πλαίσιο εφαρμογής του Μέτρου 133 «Ενημέρωση- 
προώθηση των προϊόντων στο πλαίσιο συστημάτων για 
την ποιότητα των τροφίμων» του Άξονα 1 «Βελτίωση της 
ανταγωνιστικότητας του τομέα της γεωργίας και της 
δασοκομίας» του ΠΑΑ». 

5. Την υπ’ αριθμ. 292313/2622/3.7.2009 (ΦΕΚ Β' 1391) 
κοινή απόφαση των Υπουργών Οικονομίας και Οικο¬ 
νομικών, και Αγροτικής Ανάπτυξης και Τροφίμων, «Κα¬ 
θορισμός Διαδικασίας Υπαγωγής Αιτήσεων Ενίσχυσης 
Μεταποίησης και Εμπορίας Γεωργικών Προϊόντων σε 
Προγράμματα Ενίσχυσης για την Περίοδο 2007-2013, 
καθώς και της Διαδικασίας Καταβολής των Ενισχύσεων 
στους Δικαιούχους». 

6. Την υπ’ αριθμ. 1214/16.2.2011 (ΦΕΚ Β' 323) κοινή από¬ 
φαση των Υπουργών Οικονομικών, Οικονομίας, Ανταγω¬ 
νιστικότητας και Ναυτιλίας, και Αγροτικής Ανάπτυξης 
και Τροφίμων, περί σύστασης ταμείου δανειοδότησης 
με την επωνυμία «Ταμείο Αγροτικής Επιχειρηματικότη¬ 
τας», όπως ισχύει. 

7. Την υπ’ αριθμ. 327739/11.10.2007 (ΦΕΚ Β' 2038) από¬ 
φαση του Υπουργού Αγροτικής Ανάπτυξης και Τρο- 
φίμων, «Διαπίστευση του Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ. ως Οργανισμού Πλη¬ 
ρωμών για τις δαπάνες των γεωργικών ταμείων (Ε.Γ.Τ.Ε. 
και Ε.Γ.Τ.Α.Α.)». 

8. Την υπ’ αριθμ. 8932/22.9.2008 (ΦΕΚ Β' 2153) απόφαση 
του Υπουργού Αγροτικής Ανάπτυξης και Τροφίμων, «Για 
τη θέσπιση συστήματος διαχείρισης και ελέγχου του 
Προγράμματος Αγροτική Ανάπτυξη της Ελλάδας 2007- 
2013», όπως ισχύει κάθε φορά. 

9. Την υπ’ αριθμ. Ε(2007)6015/29.11.20 07 απόφαση της 
Επιτροπής με την οποία εγκρίνεται Πρόγραμμα Αγροτι¬ 
κής Ανάπτυξης της Ελλάδας για την περίοδο προγραμ¬ 
ματισμού 2007-2013 (ΘΘΙ Νο 2007ΘΒ06ΒΡ0001), όπως 
ισχύει κάθε φορά. 

10. Τον Κανονισμό του Συμβουλίου 1290/2005, «Για τη 
χρηματοδότηση της κοινής γεωργικής πολιτικής» όπως 
ισχύει κάθε φορά και συγκεκριμένα την παρ. 1 του άρ¬ 
θρου 6, αυτού. 

11. Τον Κανονισμό της Επιτροπής 885/2006, «Για τη θέ¬ 
σπιση λεπτομερών κανόνων εφαρμογής του κανονισμού 
1290/2005 του συμβουλίου σχετικά με τη διαπίστευση 
των οργανισμών πληρωμών και άλλων οργανισμών και 
την εκκαθάριση των λογαριασμών του Ε.Γ.Τ.Ε. και του 
Ε.Γ.Τ.Α.Α.» και ιδιαίτερα το Παράρτημα I αυτού, όπως 
ισχύει κάθε φορά. 

12. Τον Κανονισμό της Επιτροπής 1320/2006, «Για τη 
θέσπιση μεταβατικών κανόνων όσον αφορά τη στήριξη 
της αγροτικής ανάπτυξης που προβλέπεται από τον 
κανονισμό (ΕΚ) αριθμ. 1698/2005 του Συμβουλίου». 

13. Τον Κανονισμό Οργανωτικής Διάρθρωσης και Λει¬ 
τουργίας των Υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ., που εγκρίθηκε 
με την υπ’ αριθμ. 132537/21.4.2011 (ΦΕΚ Β' 684) κοινή από¬ 
φαση των Υπουργών Εσωτερικών, Αποκέντρωσης και 
Ηλεκτρονικής Διακυβέρνησης, Οικονομικών, και Αγροτι¬ 
κής Ανάπτυξης και Τροφίμων, όπως ισχύει κάθε φορά. 

14. Την υπ' αριθμ. 790/15.2.2013 συμφωνία χρηματο¬ 
δότησης για τη σύσταση ταμείου δανειοδότησης με 
την επωνυμία «Ταμείο Αγροτικής Επιχειρηματικότητας» 
μεταξύ του Ελληνικού Δημοσίου (Υπουργείο Αγροτικής 
Ανάπτυξης και Τροφίμων) και της Ανώνυμης Εταιρείας 
με την επωνυμία «Ε.Τ.Ε.Α.Ν. Α.Ε.». 

15. Το υπ’ αριθμ. 105170/30.9.2013 έγγραφο του Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (Ο.Π.Ε.Κ.Ε.Π.Ε.)-Ν.Π.Ι.Δ. 

16. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη σε βάρος του 
προϋπολογισμού του Ο.Π.Ε.Κ.Ε.Π.Ε. και του Κρατικού 
Προϋπολογισμού, αποφασίζουμε: 

Αρθρο 1 

Φορείς στους οποίους εκχωρούνται αρμοδιότητες 

Ο Ο.Π.Ε.Κ.Ε.Π.Ε. ως διαπιστευμένος Οργανισμός Πλη¬ 
ρωμών του Ε.Γ.Τ.Α.Α. με βάση το άρθρο 6 παρ. 1 του 
Κανονισμού (ΕΚ) 1290/2005 του Συμβουλίου, το Παράρ¬ 
τημα I κεφάλαιο 1 παρ. Γ του Κανονισμού (ΕΚ) 885/2006 
της Επιτροπής και το άρθρο 36 παρ. 1 του Ν. 3614/2007, 
εκχωρεί μέρος των καθηκόντων που αναφέρονται στο 
άρθρο 6 παρ. 1 του Κανονισμού (ΕΚ) 1290/2005, στο 
πλαίσιο των Μέτρων του Προγράμματος Αγροτικής Ανά¬ 
πτυξης της Ελλάδας 2007-2013, στην Ειδική Υπηρεσία 
Εφαρμογής ΠΑΑ Ανταγωνιστικότητα του Διοικητικού 
Τομέα Κοινοτικών Πόρων και Υποδομών του Υπουργείου 
Αγροτικής Ανάπτυξης και Τροφίμων. 

Αρθρο 2 

Αντικείμενο της εκχώρησης 

Η Ειδική Υπηρεσία Εφαρμογής ΠΑΑ Ανταγωνιστικότητα 
του Διοικητικού Τομέα Κοινοτικών Πόρων και Υποδομών 
του Υπουργείου Αγροτικής Ανάπτυξης και Τροφίμων ανα¬ 
λαμβάνει τον έλεγχο, την αναγνώριση και εκκαθάριση 
δαπανών βάσει της υπ’ αριθμ. 1214/16.2.2011 (ΦΕΚ Β' 323) 
κοινής υπουργικής απόφασης για το καθεστώς ενισχύ¬ 
σεων του Μέτρου 1.2.3.-υπομέτρο Α, «Αύξηση της αξίας 
των γεωργικών προϊόντων» του άξονα 1 «Βελτίωση της 
ανταγωνιστικότητας του τομέα της γεωργίας και της 
δασοκομίας» του Προγράμματος Αγροτικής Ανάπτυξης 
της Ελλάδας 2007-2013, που αφορά συγκεκριμένα την 
πράξη του ταμείου δανειοδότησης, με την επωνυμία 
«Ταμείο Αγροτικής Επιχειρηματικότητας»-«Ε.Τ.Ε.Α.Ν. Α.Ε.». 


Άρθρο 3 

Υποχρεώσεις του φορέα 
στον οποίο εκχωρούνται αρμοδιότητες. 

Η Μονάδα Β2 της Ειδικής Υπηρεσίας Εφαρμογής ΠΑΑ 
Ανταγωνιστικότητα του Διοικητικού Τομέα Κοινοτικών 
Πόρων και Υποδομών του Υπουργείου Αγροτικής Ανά¬ 
πτυξης και Τροφίμων, συνεργάζεται με τον Ο.Π.Ε.Κ.Ε.Π.Ε. 
για την εξειδίκευση εργαλείων και προτύπων που απαι¬ 
τούνται για την άσκηση των αρμοδιοτήτων της και πα¬ 
ρέχει επαρκή εχέγγυο ότι: 

1. Η επιλεξιμότητα των αιτήσεων πληρωμών, η διαδι¬ 
κασία χορήγησης των ενισχύσεων, καθώς και η συμφω¬ 
νία τους προς τους ενωσιακούς κανόνες πριν από την 
έγκριση της πληρωμής ελέγχονται. 

2. Διενεργούνται οι έλεγχοι που προβλέπονται από 
την εθνική και ενωσιακή νομοθεσία. 

3. Τα απαιτούμενα έγγραφα υποβάλλονται εντός των 
προθεσμιών και με τη μορφή που προβλέπονται από 
τους εθνικούς και ενωσιακούς κανόνες. 

4. Τα έγγραφα είναι προσπελάσιμα και διατηρούνται 
με τρόπο που διασφαλίζει την πληρότητα, την εγκυρό- 
τητα και την αναγνωσιμότητά τους διαχρονικώς, συ¬ 
μπεριλαμβανομένων των ηλεκτρονικών εγγράφων υπό 
την έννοια των ενωσιακών κανόνων. 

5. Αποστέλλει κάθε τρίμηνο στον Ο.Π.Ε.Κ.Ε.Π.Ε. τις 
προβλέψεις δαπανών για την εγγραφή στο Π.Δ.Ε. των 
προς χρηματοδότηση πράξεων του μέτρου του άρθρου 
2 της απόφασης αυτής, καθώς και τις τροποποιήσεις 
του για τον καλύτερο προγραμματισμό των πληρωμών. 

6. Αποδέχεται τους ελέγχους από τον Ο.Π.Ε.Κ.Ε.Π.Ε. 
και παρέχει σε αυτόν όλα τα απαραίτητα στοιχεία, προ- 
κειμένου να επιβεβαιωθεί η ορθή τήρηση των αρμοδιο¬ 
τήτων που της έχουν εκχωρηθεί. 

7. Αποδέχεται τους ελέγχους του οργανισμού πιστο¬ 
ποίησης, για τον έλεγχο των λογαριασμών ως προς το 
αληθές, την πληρότητα και την ακρίβεια, σύμφωνα με το 
άρθρο 7 του Καν. (ΕΚ) 1290/2005 και το άρθρο 5 του Καν. 
(ΕΚ) 885/2006, καθώς και όλους τους προβλεπόμενους 
από το Σύστημα Διαχείρισης και Ελέγχου ελέγχους. 

8. Διασφαλίζει την άμεση πρόσβαση των υπηρεσιών 
εποπτείας του Ο.Π.Ε.Κ.Ε.Π.Ε. στα έγγραφα και στις δια¬ 
δικασίες που τηρεί η Ειδική Υπηρεσία Εφαρμογής ΠΑΑ 
Ανταγωνιστικότητα του Διοικητικού Τομέα Κοινοτικών 
Πόρων και Υποδομών του Υπουργείου Αγροτικής Ανά¬ 
πτυξης και Τροφίμων. 

Όλες οι λεπτομέρειες που αφορούν τις υποχρεώσεις, 
την οργανωτική δομή, τις αρμοδιότητες, τους ελέγχους, 
την επικοινωνία, την ασφάλεια των συστημάτων πληρο¬ 
φορικής, των δραστηριοτήτων εσωτερικού ελέγχου και 
τις διαδικασίες πληρωμής, θα περιγραφούν και θα ορι¬ 
στούν στη σύμβαση διασφάλισης επιπέδου ποιότητας 
υπηρεσιών, που θα υπογράφει μεταξύ του Ο.Π.Ε.Κ.Ε.Π.Ε. 
και της Ειδικής Υπηρεσίας Εφαρμογής ΠΑΑ Ανταγωνι¬ 
στικότητα του Διοικητικού Τομέα Κοινοτικών Πόρων 
και Υποδομών του Υπουργείου Αγροτικής Ανάπτυξης 
και Τροφίμων. 

Αρθρο 4 

Υποχρεώσεις του Οργανισμού Πληρωμών 

(Ο.Π.Ε.Κ.Ε.Π.Ε.) 

Ο Ο.Π.Ε.Κ.Ε.Π.Ε.: 

1. Συντονίζει και εποπτεύει την άσκηση των εκχωρηθέ- 
ντων αρμοδιοτήτων στην Ειδική Υπηρεσία Εφαρμογής 

ΠΑΑ Ανταγωνιστικότητα του Διοικητικού Τομέα Κοινο¬ 
τικών Πόρων και Υποδομών του Υπουργείου Αγροτικής 
Ανάπτυξης και Τροφίμων και έχει την τελική ευθύνη ένα¬ 
ντι της Ευρωπαϊκής Επιτροπής για την νομιμότητα και 
κανονικότητα των πληρωμών και της προστασίας των 
οικονομικών συμφερόντων της Κοινότητας στο πλαίσιο 
της χρηστής δημοσιονομικής διαχείρισης. 

2. Παρακολουθεί την εκτέλεση των αρμοδιοτήτων της 
Ειδικής Υπηρεσίας Εφαρμογής ΠΑΑ Ανταγωνιστικότητα 
του Διοικητικού Τομέα Κοινοτικών Πόρων και Υποδομών 
του Υπουργείου Αγροτικής Ανάπτυξης και Τροφίμων, σε 
σχέση με τα καθήκοντα που της εκχωρούνται σύμφωνα 
με το άρθρο 2 της απόφασης αυτής, ώστε να βεβαιώνε¬ 
ται ότι αυτά εκτελούνται σύμφωνα με τα κριτήρια δια¬ 
πίστευσης του Ο.Π.Ε.Κ.Ε.Π.Ε. ως Οργανισμού Πληρωμών 
(Παράρτημα I του Κανονισμού 885/2006 της Επιτροπής) 
και την αρχή της χρηστής δημοσιονομικής διαχείρισης. 

3. Παρέχει στην Ειδική Υπηρεσία Εφαρμογής ΠΑΑ 
Ανταγωνιστικότητα του Διοικητικού Τομέα Κοινοτικών 
Πόρων και Υποδομών του Υπουργείου Αγροτικής Ανά¬ 
πτυξης και Τροφίμων πρόσβαση σε εφαρμογές λογι¬ 
σμικού και συστήματα για την απρόσκοπτη υλοποίηση 
των καθηκόντων που εκχωρεί σύμφωνα με το άρθρο 2 
της απόφασης αυτής. 

4. Πραγματοποιεί ελέγχους εποπτείας στην Ειδική 
Υπηρεσία Εφαρμογής ΠΑΑ Ανταγωνιστικότητα του Δι¬ 
οικητικού Τομέα Κοινοτικών Πόρων και Υποδομών του 
Υπουργείου Αγροτικής Ανάπτυξης και Τροφίμων. 

Αρθρο 5 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 4931 (4) 

Εξαίρεση από την αναστολή άσκησης του 
λειτουργήματος του Δικηγόρου. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις των παρ. 14,15 και 16 του άρθρου 55 και 
της παρ. 8 του άρθρου 57 του Π.Δ. 63/2005 (ΦΕΚ 98 Α') 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα», όπως η τελευταία συμπλη¬ 
ρώθηκε με την παρ. 4 του άρθρου 18 του Ν. 4111/2013 
(ΦΕΚ 18Α') και ισχύει. 

2. Τις διατάξεις του Π.Δ. 151/2004 (ΦΕΚ 107/Α72004) 
«Οργανισμός Γενικής Γραμματείας Πολιτικής Προστα¬ 
σίας», όπως ισχύει. 

3. Το Π.Δ. 184/2009 (ΦΕΚ 213Α') «Σύσταση Υπουργείου 
Προστασίας του Πολίτη και καθορισμός των αρμοδιο¬ 
τήτων του». 

4. Το Π.Δ. 65/2011 (ΦΕΚ 147Α') «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 


Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, κ,λπ.» και διόρθωση σφάλματος αυτού (ΦΕΚ 
154Α'). 

5. Το Π.Δ. 85/2012 (ΦΕΚ 141Α') «Ίδρυση και μετονομασία 
Υπουργείων, μεταφορά και κατάργηση υπηρεσιών». 

6. Το Π.Δ. 119/2013 (ΦΕΚ 153 τ.Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

7. Την υπ’ αριθμ. 818/26.11.1992 Γνωμοδότηση της Ολο¬ 
μέλειας του Νομικού Συμβουλίου του Κράτους. 

8. Την από 27.8.2013 (αρ. πρωτ. 4931/29.8.2013) αίτηση 
της Μαρίας Ανδρονοπούλου, Ειδικής Συνεργάτιδας στο 
Γραφείο του Γενικού Γραμματέα Πολιτικής Προστασίας 
και τη συνημμένη σε αυτή βεβαίωση του Δικηγορικού 
Συλλόγου Αθηνών. 

9. Την υπ’ αριθμ. 4892/28.8.2013 απόφαση (ΦΕΚ 450/ 
τ.ΥΟΔΔ/17.9.2013, ΑΔΑ ΒΛ9ΦΙ-90Ω), με την οποία προ- 
σλήφθηκε η Μαρία Ανδρονοπούλου σε θέση Ειδικού 
Συνεργάτη από 7.8.2013 στο Γ ραφείο του Γ ενικού Γ ραμ¬ 
ματέα Πολιτικής Προστασίας Πάτροκλου Γεωργιάδη, 
αποφασίζουμε: 

Την εξαίρεση από την αναστολή της άσκησης του 
λειτουργήματος του Δικηγόρου της Μαρίας ΑΝΔΡΟΝΟ- 
ΠΟΥΛΟΥ του Βασιλείου, (Α.Δ.Τ. ΑΕ 089173), Δικηγόρου 
(Α.Μ./Δ.Σ.Α. 32330), από την 7.8.2013, ημερομηνία πρό¬ 
σληψης αυτής σε θέση Ειδικού Συνεργάτη στο Γ ραφείο 
του Γ ενικού Γ ραμματέα Πολιτικής Προστασίας, με σχέση 
εργασίας ιδιωτικού δικαίου ορισμένου χρόνου, κατη¬ 
γορίας ΠΕ, με βαθμό Β', και για όσο χρονικό διάστημα 
κατέχει την ανωτέρω θέση. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 8 Οκτωβρίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΔΗΜΟΣΙΑΣ ΤΑΞΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΚΥΡΙΑΚΟΣ ΜΗΤΣΟΤΑΚΗΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 
-♦- 

Αριθμ. οικ.11070 (5) 

Καθορισμός ωρών εισόδου κοινού στην υπηρεσία μιας 
στάσης της Δ/νσης Αστικής Κατάστασης, Μετανά¬ 
στευσης και Κοινωνικών Υποθέσεων Νοτίου Αιγαίου 
στη Ρόδο, του Γραφείου Αδειών Διαμονής Κω και 
του Τμήματος Α.Κ.Μ. και ΚΈ. Κυκλάδων της Δ/νσης 
Α.Κ.Μ και ΚΎ Νοτίου Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη τις διατάξεις: 

Ι.α) των παρ. 5 και 6 του άρθρου 1 της Πράξης Νομο¬ 
θετικού Περιεχομένου «περί καθιερώσεως πενθημέρου 
εβδομάδος εργασίας των δημοσίων εν γένει υπηρεσιών 
και ρυθμίσεως συναφών θεμάτων» που κυρώθηκε με το 
άρθρο πρώτο του Ν. 1157/1981 (Α' 126), όπως ισχύουν, 
β) του άρθρου 23 παρ. 1 και 2 του Ν. 1735/1987 (Α' 195) 
«Προσλήψεις στο δημόσιο τομέα, κοινωνικός έλεγχος 
στη δημόσια διοίκηση, πολιτικά δικαιώματα και άλλες 
διατάξεις», 

2. το άρθρο 1 παρ. 3γ) της υπ’ αριθμ. ΔΙΑΔΠ/Γ2γ/οικ/ 
1692/27.6.2006 (Β' 769) απόφασης «Καθιέρωση ωρών 
προσέλευσης και αποχώρησης των υπαλλήλων των 

δημοσίων υπηρεσιών και των Ν.Π.Δ.Δ.», όπως τροποποιή¬ 
θηκε με την υπ’ αριθμ. ΔΙΑΔΠ/ΥΒ1/14757/25.7.2011 (Β' 1659) 
απόφαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης, 

3. του άρθρου 280 παρ. I του Ν. 3852/2010 «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α'/2010), 

4. το άρθρου 8 παρ. Δ του Π.Δ. 143/2010 (ΦΕΚ 236/ 
Α'/27.12.2010) «Οργανισμός Αποκεντρωμένης Διοίκησης 
Αιγαίου. 

5. του άρθρου 2 του Ν. 4018/2011 «Αναδιοργάνωση του 
συστήματος αδειοδότησης για τη διαμονή αλλοδαπών 
στη χώρα υπό όρους αυξημένης ασφάλειας, ρυθμίσεις 
θεμάτων Οργανισμών Τοπικής Αυτοδιοίκησης και άλλες 
διατάξεις αρμοδιότητας του Υπουργείου Εσωτερικών» 
(ΦΕΚ 215/Α730.9.2011), 

6. την υπ’ αριθμ. 44095/2013 κοινή απόφαση Αναπλη¬ 
ρωτών Υπουργών Οικονομικών και Εσωτερικών (ΦΕΚ 
2468Β'/02.10.2013) «Καθορισμός δύο (2) σημείων υπο¬ 
δοχής, (Ρόδος και Κως) όπου κατατίθενται οι αιτήσεις 
πολιτών τρίτων χωρών για τη χορήγηση και την ανανέ¬ 
ωση της άδειας διαμονής τους στο νομό Δωδεκανήσου», 

7. την υπ’ αριθμ. 45394/2013 κοινή απόφαση Αναπλη¬ 
ρωτών Υπουργών Οικονομικών και Εσωτερικών (ΦΕΚ 
2434/Β727.09.2013) «Καθορισμός σημείου υποδοχής, 
όπου κατατίθενται οι αιτήσεις πολιτών τρίτων χωρών 
για τη χορήγηση και την ανανέωση της άδειας διαμονής 
τους στο νομό Κυκλάδων», 

8. την εύρυθμη λειτουργία της Δ/νσης Αστικής Κα¬ 
τάστασης, Μετανάστευσης και Κοινωνικών Υποθέσεων 
Νοτίου Αιγαίου στη Ρόδο, του γραφείου Αδειών Δια¬ 
μονής Κω και του Τμήματος Αστικής Κατάστασης, Με¬ 
τανάστευσης και Κοινωνικής Ένταξης Κυκλάδων στη 
Σύρο, της Δ/νσης Α.Κ.Μ. και Κ.Υ Νοτίου Αιγαίου, λόγω 
της λειτουργίας τους ως υπηρεσίες μίας στάσης, προ- 
κειμένου να εξαιρεθούν από τη συναλλαγή με το κοινό 
μία (1) ημέρα εβδομαδιαίως (Παρασκευή) και να οριστεί 
ειδικό ωράριο υποδοχής κοινού, με στόχο την ταχύτερη 


διεκπεραίωση του αυξημένου όγκου αιτήσεων αδειών 
παραμονής των νομίμως διαμενόντων στη χώρα υπη¬ 
κόων τρίτων χωρών, επειδή εκτός από την έκδοση και 
ανανέωση των αδειών διαμονής τους, δημιουργείται 
η ανάγκη για περαιτέρω επεξεργασία των αιτήσεων, 
έκδοσης παραβολών, καθώς και τήρηση και απόδοση 
ταμείου καθημερινά, σε συνδυασμό με τον περιορισμένο 
χώρο υποδοχής κοινού και τον μικρό αριθμό υπαλλήλων 
που θα τους εξυπηρετούν. 

Ειδικά το Τμήμα Α.Κ.Μ. και Κ.Ε Κυκλάδων εκτός από την 
λειτουργία της μίας στάσης έχει την αρμοδιότητα για 
θέματα ιθαγένειας - πολιτογράφησης, Αστικής κατάστα¬ 
σης- μητρώων και την πραγματοποίηση ορκωμοσιών όσων 
αποκτούν την Ελληνική Ιθαγένεια στο νομό Κυκλάδων. 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Ορίζουμε το ωράριο λειτουργίας της υπηρεσίας μιας 
στάσης στη Δ/νση Αστικής Κατάστασης, Μετανάστευ¬ 
σης και Κοινωνικών Υποθέσεων Νοτίου Αιγαίου στη 
Ρόδο, στο Γραφείο Αδειών Διαμονής Κώ και στο Τμήμα 
Αστικής Κατάστασης, Μετανάστευσης και Κοινωνικής 
Ένταξης Κυκλάδων στη Σύρο, ως εξής:. 

(1) Υπηρεσία Πρωτοκόλλου και Διεκπεραίωσης: 

Από 7:30 έως 15:00 καθημερινά 

(2) Λοιπές Υπηρεσίες των Τμημάτων-Έκδοση παραβο¬ 
λών: Από 8:30 έως 13:00 (Δευτέρα έως Πέμπτη) 

(3) Ώρες εισόδου δικηγόρων και επιμελητών: 

Από 10:00 έως 14:00. (Δευτέρα έως Πέμπτη) 

Την Παρασκευή η υπηρεσία δεν θα εξυπηρετεί κοινό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Οκτωβρίου 2013 

Η Γ ενική Γ ραμματέας 
Αποκεντρωμένης Διοίκησης 
ΧΡΙΣΤΙΑΝΑ Δ. ΚΑΛΟΓΗΡΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020259515 10130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































